മനക്കൊടി അകംപാടത്ത് നൂറേക്കര് നെല്കൃഷി നശിച്ചു അരിമ്ബൂര്: മഴയില് അരിമ്ബൂര് പഞ്ചായത്തിലെ മനക്കൊടി അകംപാടം കോള് പാടശേഖരത്തില് നൂറേക്കര് കൃഷി നശിച്ചു. 230 ഏക്കറില് 160 ഏക്കറിലാണ് വിതച്ചത്. മൊത്തം 8000 കിലോ വിത്താണ് വിതച്ചത്. ഇതില് 5000 കിലോ വിത്ത് പൂര്ണമായും നശിച്ചു. ഏതാനും ദിവസങ്ങളായി തുടരുന്ന മഴയില് പാടത്ത് വെള്ളക്കെട്ടുണ്ടായിരുന്നു.കഴിഞ്ഞ രണ്ട് ദിവസങ്ങളിലായി ഉണ്ടായ കനത്ത മഴയോടെ വെള്ളപ്പൊക്കം രൂക്ഷമാവുകയായിരുന്നു. ലെയിനിലുണ്ടായ തകരാറിനെ തുടര്ന്ന് വൈദ്യുതി തടസ്സപ്പെട്ടതോടെ വെള്ളം അടിച്ചുവറ്റിക്കാന് കഴിയാത്തത്ത് വലിയ നഷ്ടത്തിന് കാരണമായതായി കര്ഷകര് പറയുന്നു. കുന്നത്തങ്ങാടി മനക്കൊടി പ്രദേശങ്ങളില്നിന്നുള്ള വെള്ളം മുഴുവനും ഒഴുകിയെത്തുന്നത് ഈ കോള് പാടശേഖരത്തിലേക്കാണെന്നതിനാല് കാര്യങ്ങള് രൂക്ഷമാവുകയാണ്. 150ഓളം കൃഷിക്കാരാണ് ഇവിടെയുള്ളത്. 70 ഏക്കറില് ഒരുമാസം മുമ്ബ് നട്ട നെല്ച്ചെടികള്ക്ക് മഴയില് കേട് വന്നില്ലെന്ന ആശ്വാസത്തിലാണ് കര്ഷകര്. രണ്ട് ലക്ഷത്തോളം രൂപയുടെ നഷ്ടമാണ് കര്ഷകര്ക്ക് സംഭവിച്ചത്. കര്ഷകര്ക്ക് അടിയന്തര ധനസഹായം അനുവദിക്കണമെന്ന് പടവ് കമ്മിറ്റി പ്രസിഡന്റ് പി.എസ്. സിനീഷും സെക്രട്ടറി പനമുക്കത്ത് പ്രഭാകരനും കേരള കര്ഷക സംഘം അരിമ്ബൂര് പഞ്ചായത്ത് സെക്രട്ടറിയും വാര്ഡ് അംഗവുമായ കെ. രാഗേഷും ആവശ്യപ്പെട്ടു. നിരവധി യുവകര്ഷകര് നെല്കൃഷിയില് കടന്നു വരുന്നുണ്ടെന്നും ഇവര്ക്ക് പ്രോത്സാഹനമെന്ന നിലയില് കൃഷി വകുപ്പിെന്റ അടിയന്തര ഇടപെടല് ഉണ്ടാകണമെന്നും ഗ്രാമപഞ്ചായത്ത് അംഗം സി.ജി. സജീഷ് ആവശ്യപ്പെട്ടു. മനക്കൊടി അകംപാടത്ത് നശിച്ച നെല്വിത്ത് ഉയര്ത്തിക്കാട്ടുന്ന കര്ഷകര്